*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó rendkívüli ülésére

A Budai u. 35-37. szám alatti épület fizikoterápiás rendelő helyiségébe fűtőberendezés beszerzésének jóváhagyása

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2022.11. 29. |

***Tisztelt Képviselő-testület!***

Bátaszék Város Önkormányzata vállalkozási szerződés keretében láttatja el a fizikoterápiai kezeléseket. A tevékenység végzéséhez térítésmentes használatba adta a Megbízott részére a Budai u. 35-37. szám alatti épületben lévő 40m2 alapterületi helyiséget. A közüzemi díjakat a Megbízott fizeti.

Jelenleg gázkonvektor biztosítja a fűtést. A konvektor alacsony hatásfokkal működik. A fűtőberendezés alternatívája a hűtő-fűtő klímaberendezés, mely jobb hatásfokkal működik.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A feladat ellátására két ajánlat került bekérésre:

* LKM Villamossági Kft.-től, (7140 Bátaszék József Attila út 7/c.), 1.sz. melléklet, mobil klíma - bruttó 343.916,-Ft,
* Deák Zoltán e.v.-tól (7045 Györköny, Fő u.99.), 2.sz. melléklet, oldalfali klíma – bruttó 484.113,-Ft

Mindkét ajánlat 3,5 kW teljesítményű berendezést tartalmaz.

A településkép védelméről szóló 21/2017. (XII. 29.) önkormányzati rendelet 29.§ bekezdése alapján klímaberendezés belterületen lévő utcai homlokzaton nem helyezhető el. Így a mobil klímaberendezés beépítését javasoljuk.

Javasoljuk az LKM Villamossági Kft. (7140 Bátaszék József Attila út 7/c.) ajánlattevővel összesen 343.916,- Ft összeggel történő szerződéskötést.

***H a t á r o z a t i j a v a s l a t :***

**Budai u. 35-37. szám alatti fizikoterápiás helyiségben klímaberendezés telepítési feladatok ellátására vállalkozó kiválasztására**

Bátaszék Város Önkormányzata Képviselő-testülete;

1. a Budai u. 35-37. szám alatti fizikoterápiás helyiségbenklímaberendezés telepítési feladatok ellátására az LKM Villamossági Kft.-t (7140 Bátaszék József Attila út 7/c.) bízza meg,
2. a feladat ellátásához szükséges bruttó 343.916,- Ft vállalkozói díj kifizetését az önkormányzat 2022. évi költségvetésének általános tartalékkerete terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2022. december 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: LKM Villamossági Kft.

Bátaszéki KÖH városüz. iroda

Bátaszéki KÖH pénzügyi iroda

irattár